נואה שנאפ

נואה קמרון שנאפ (באנגלית: Noah Cameron Schnapp; נולד ב-3 באוקטובר 2004) הוא שחקן יהודי-אמריקאי. נודע בעיקר בשל גילום דמותו של ויל באיירז בסדרה "דברים מוזרים" מבית נטפליקס.

ביוגרפיה
שנאפ נולד בסקרסדייל, ניו יורק שבארצות הברית להורים יהודים. הוריו הם קארין (לבית פרץ) ומיטשל שנאפ; יש לו אחות תאומה בשם קלואי. משפחתו הגיעה ממונטריאול, קוויבק שבקנדה, ולכן לשנאפ גם אזרחות קנדית. הוא חגג בר מצווה בישראל.

שנאפ החל להתעניין במשחק כשהיה כבן חמש, לאחר שצפה בהפקת ברודוויי של המחזמר "אנני". הוא שיחק בהצגות בבית הספר ובמרכז הקהילתי בו גדל. כשהיה בן שמונה, מורהו למשחק הציע לו לשחק באופן מקצועי. בעקבות כך, הוריו רשמו אותו לסדנת המשחק "Westchester's Star Kidz", תחת המדריך אליסון איברנדטסן, שגם הפנה אותו במהירות לסוכנות כישרונות.

בסתיו 2022 החל את שנת הלימודים הראשונה שלו בבית הספר לעסקים וורטון באוניברסיטת פנסילבניה.

 קריירה 
תפקידו הראשון של שנאפ בקולנוע היה בשנת 2015, בסרט הדרמה התקופתית של הבמאי סטיבן ספילברג, "גשר המרגלים" בכיכובו של טום הנקס. לאחר מכן באותה שנה דיבב את דמותו של צ'ארלי בראון בסרט האנימציה "סנופי וצ'ארלי בראון, פינאטס - הסרט".

בשנת 2016 הוא לוהק לתפקיד משני כדמותו של ויל באיירז בעונה הראשונה של סדרה מסוגת מדע בדיוני ואימה בשם "דברים מוזרים" מבית נטפליקס. נמסר כי על פי החוזה שלו, קיבל שנאפ עשרת אלפים דולר לכל פרק של הסדרה. בעונתה השנייה של "דברים מוזרים", ששודרה לראשונה ב-27 באוקטובר 2017 הוא קודם לתפקיד מרכזי.

בשנת 2020 הוא גילם את דמותו של טומי ולנטיין בסרט "יובי יציל את האלווין". באותה שנה גילם את הדמות הראשית של ג'ו בסרט המלחמה "מחכים לאניה".

שנאפ הקים עסק משלו בשם "TBH", אלטרנטיבה לממרח אגוזי לוז ולנוטלה.

ב-2024 נכלל ברשימת פורבס 30Under30.

 חיים אישיים 
ב-5 בינואר 2023 שנאפ יצא מהארון כהומוסקסואל בסרטון של שמונה שניות שהעלה לחשבון הטיקטוק שלו. בסרטון סיפר כיצד משפחתו וחבריו קיבלו את יציאתו מהארון, והוא ציין בכיתוב הסרטון כי "כנראה אני דומה לוויל יותר ממה שחשבתי", בהתייחסו לדמותו ב"דברים מוזרים", ויל באיירז, שגם נחשף כי הוא הומוסקסואל.

בקיץ 2023 הגיע לישראל, ביקר בתל אביב וב, שם הניח תפילין.

במהלך מלחמת חרבות ברזל התבטא נגד התמיכה בחמאס ואלו השותקים למול טבח שבעה באוקטובר. תמיכתו הנחרצת גרמה להשמצות נגדו ברשתות חברתיות. בהמשך לכך, העלה סרטון בו התבטא באופן "מרוכך" יותר הקורא לשלום בלי להזכיר את מדינת ישראל.

פילמוגרפיה
קולנוע
+שנהסרטתפקידהערות2015גשר המרגליםרוג'ר דונובןסנופי וצ'ארלי בראון, פינאטס - הסרטצ'ארלי בראוןדיבוב2018The Legend of HallowaiianקאיWe Only Know So Muchאוטיס קופלנד2020Abeאייביובי יציל את האלוויןטומי ולנטייןמחכים לאניהג'ו2023The Tutorג'קסוןמועמד פרס סאטורן לשחקן/ית הצעיר/ה הטוב/ה ביותר בסרט (2024)

טלוויזיה
 שנה סדרה תפקיד הערות 2016–2025 דברים מוזרים ויל באיירז תפקיד משני  תפקיד ראשי  2018–2019Liza on Demand אוון / טרבור 2 פרקים

וידאו קליפים
 שנה כותרת אמן הערה 2016"LA Devotee" פאניק! אט דה דיסקו 2018"In My Feelings" דרייק2020"See You"ג'וני אורלנדו

 פרסים ומועמדויות 
שנהפרסקטגוריהסדרהתוצאההערת שוליים2017פרס האמן הצעירההופעה הטובה ביותר בסדרת טלוויזיה או בסרט – שחקן צעירדברים מוזריםפרס גילדת שחקני המסךאנסמבל מצטיין בסדרת דרמה2018פרס גילדת שחקני המסךפרס גולד דרבישחקן המשנה הטוב ביותר בסדרת דרמהפריצת הדרך של השנהפרסי הסרטים והטלוויזיה של MTVההופעה המפוחדת הטובה ביותרהצוות הטוב ביותר על המסך (עם גאטן מאטרצו, פין וולפהארד, קיילב מקלאפלין וסיידי סינק)2019פרסי בחירת הנוערבחירת שחקן הטלוויזיה של הקיץ2020פרס גילדת שחקני המסךאנסמבל מצטיין בסדרת דרמה

קישורים חיצוניים

הערות שוליים

קטגוריה:אמריקאים ילידי מדינת ניו יורק
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:שחקנים הומוסקסואלים
קטגוריה:שחקנים להט"בים אמריקאים
קטגוריה:שחקנים ילדים אמריקאים
קטגוריה:שחקנים ילדים יהודים
קטגוריה:אמריקאים ממוצא יהודי-מרוקאי
קטגוריה:אמריקאים ממוצא רוסי-יהודי
קטגוריה:טיקטוקרים אמריקאים
קטגוריה:טיקטוקרים יהודים
קטגוריה:זוכי פרס בחירת הנוער
קטגוריה:פורבס 30Under30
קטגוריה:אמריקאים שנולדו ב-2004